На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-други закон, 101/16-други закон и 47/18), члана 40. став 1. тачка 7. Статута општине Инђија („Службени лист општине Инђија“, број 5/18), а у вези тачке 5. Закључка Владе Републике Србије 05 Број: 023-11098/2018 од 20. новембра 2018. године

Скупштина општине Инђија, на седници одржаној дана 18. маја 2020. године донела је

**О Д Л У К У**

**О КОНВЕРЗИЈИ ПОТРАЖИВАЊА ОПШТИНЕ ИНЂИЈА У ТРАЈНИ УЛОГ ОПШТИНЕ ИНЂИЈА У КАПИТАЛУ ДРУШТВА ЗА ПРЕВЕНЦИЈУ ИНВАЛИДНОСТИ И РАДНО ОСПОСОБЉАВАЊЕ ИНВАЛИДА „ЗАШТИТНА РАДИОНИЦА“ Д.О.О. БЕОГРАД**

1. Скупштина општине Инђија, одобрава, да се потраживање према

привредном друштву Друштво за превенцију инвалидности и радно оспособљавање инвалида „Заштитна радионица“ д.о.о. Београд, Здравка Челара 14 А, матични број 20034386 (у даљем тексту: Друштво), по основу јавних прихода који су уступљени приходи буџета локалне самоуправе, са стањем на дан 31. мај 2018. године, и обрачунатом каматом на дан 17.04.219. године укупном износу од 244.327,97 динара, који износ је утврђен Записником Министарства финансија – Пореска управа – Филијала Савкси венац број 47-03-1886/2018 од 28. јуна 2018. године и број 47-03-1886 - 1/2018 од 22. априла 2019. године и Спецификацијом пореза на зараде и остале приходе број 142/19-1241 од 27.11.2019. године, конвертује у трајни улог Општине Инђија у капитал Друштва.

1. Овлашћује се Председник општине Инђија да у поступку реалиазције ове

oдлуке спроведе све потребне правне радње и потпише сва потребна акта и уговоре.

1. Ову Одлуку доставити Министарству финансија - Пореска управа – филијала

Савски Венац и Друштву, ради даље реализације исте.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број: 43-9/2020-I Председник,**

**Дана, 18. маја 2020. године**

**И н ђ и ј а Милан Предојевић**

**ОБРАЗЛОЖЕЊЕ**

Влада Републике Србије, донела је Закључак 05 Број: 023-11098/2018 од 20. новембра 2018. године којим у тачки 5. препоручује надлежним органима јединице локалне самоуправе да донесу одлуке да се потраживања по основу јавних прихода који су уступљени приходи јединица локалне самоуправе, са стањем на дан 31. маја 2018. године (главни дуг и камата) утврђен Записником Министарства Финансија Пореска управа Филијала Савски венац број 47-03-1886/2018 од 28. јуна 2018. године, са припадајућом каматом до дана правноснажности решења којим се потврђује УППР која ће бити утврђена записником Министарства финансија – Пореска управа Филијала Савски венац.

Дана, 20.06.2019. године Друштво за превенцију инвалидности и радно оспособљавање инвалида „Заштитна радионица“ д.о.о. Београд Општини Инђија је доставило Обавешетње о упису удела код Агенције за привредне регистре и Решење број БД 55404/2019.

Дана 14.02.2020. године Друштво за превенцију инвалидности и радно оспособљавање инвалида „Заштитна радионица“ д.о.о. Београд Општини Инђија је доставило Обавешетње о промени спецификације преза на зараде и остале приходе која је прилог Записника ПУ Савски венац у којем се наводи да је дошло до промене спецификације пореза на зараде и остале приходе бр. 47 -03-1886-1/2018 од 22.04.2019. године и достављени су нови износи уступљених јавних прихода и Одлука органа управљања о промени структуре капитала Друштва број 142/19-1595 од 04.12.2019. године, као и Предлог Уговора о конверзији потраживања у капитал.

У обавештељу се даље наводи наводи да је потребно у складу са спецификацијом број 142/19-1241 да се изврши промена уноса у пословним књигама Општине и да се потпише Уговор о конверзији потраживања у капитал, те да се потписан уговор врати Друштву како би се извршила промена у АПР и књижења у Пореској управи.

У поступку израде Одлуке Одељење за финансије Општинске управе општине Инђија доставило је податке о укупним потраживањима Општине Инђија на име уступљених јавних прихода и то број рачуна: 711111, дуг у износу: од 146.015,91 динара и камата 47.870,10 динара, у укупном износу 193.886,01 динара и број рачуна 711191 основни дуг у износу од 35.520,95 и камата 14.921,01 динара, укупно 50.441,96, динара, што укупно на оба рачуна износи 244.327,97.

Изради Одлуке приступило се на иницијативу Председника општине Инђија како би се испоштавао закључак Владе РС 05 Број: 023-11098/2018 од 20. новембра 2018. године.

Имајући у виду напред наведено предлаже се Скупштини општине Инђија да Одлуку о конверзији потраживања општине Инђија у трајни улог општине Инђија у капиталу Друштва за превенцију инвалидности и радно оспособљавање инвалида „Заштитна радионица“ д.о.о. Београд, усвоји у тексту како је дат у материјалу.

**Општинска управа општине Инђија**